Setu ur film bevaat  sevenet gant Rintaro, en doa sevenet Metropolis ivez. Ur film gant skeudennoù sintezek (ha teirmentek) eo Yona Yona Penguin, neo ket ur fiñv-tresadenn klasel. Dipitet on bet gant an dibab-se rak neo ket brav brav an disoch. Dam soñj e vefe bet bravoch gant tresadennoù…  An istor a zo hini Coco, ur plach vihan a blij dezhi trevezal ar pengouined. Un nozvezh bennak e vez kinniget dezhi mont da weladenniñ ur stal leun a choarielloù pengouin! Laouen bras eo met  e gwirionez eo bet kaset dur bed all, hini ar gobilined a-benn sikour anezho da stourm ouzh Bouka-Bou, impalaer an deñvalijenn! Klasel awalch an istor neuze, Coco a gavo mignoned war he hent hag asambles e kavfont un diskoulm. Neo ket displijus ar film met evit ar re vihanañ eo a gav din. Moutig-tre eo met kalz gwelloch/donoch ez eus bet savet gant Rintaro araok…